钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

过两心之庚甲己大圈指己因戊黄道度距正东远己随之距正东亦远而丙月之初入景所向为己也今求东己弧先设辛为天顶出高庳弧过甲至壬为顶极圈又作一癸午弧与甲庚为直角次甲乙丙小三角刑有乙丙距度有甲

丙两半径有甲乙丙直角，依比例推得甲角。次以食
时及甲景所躔黄道度，得戊甲辛角，即得。其馀辛甲
乙角。又得辛甲乙所分之辛甲午角。〈减乙甲丙小角〉次甲辛
午三角形，有甲角，有午直角。又以北极高及黄道距
赤度，得甲辛弧。可推得辛午线。以加辛癸象限，得午
癸总弧，为午己癸角，其馀角为甲己壬也。而己甲壬
为辛甲午之对角，甲壬为辛甲之馀弧，因可推壬己
弧。又戊甲壬三角形有原，推之甲戊，有甲壬戊直角，
有乙甲辛相对之壬甲戊角，因可推壬戊弧。去减先得之壬己馀，己戊为所求太阴初入景所向东南维
之地平经度；以加初所得东戊弧，则得东己总弧。

月食图

《西历》恒推日月食所向方位，以其所亏及复圆距度
作图，求距度食甚前与食甚后。为一法，以太阴自初
亏至食甚之实行，加入太阳同时所行分秒，得太阴
初亏至食甚在景之总分。以加前所定食甚交常度，
得复圆交常度；以减，得初亏交常度。次求初亏距度，
则全数与其交常度若黄白之大距度与其距度。求
复圆距度仿此。

假如崇祯五年壬申三月望，太阴初亏至食甚景中
行过太阳四十○分一十六秒，为时四刻一十二分
四十三秒，同时太阳行二分五十七秒；以加前行，得
四十三分一十三秒，为太阴在景之总行。其食甚交
常度，为过中交八度三十五分五十八秒；以加太阴
总行四十三分一十三秒，得复圆交常度一十○度
一十九分一十一秒。其正弦一七九一四。以减。得初
亏交常度，七度五十二分四十五秒。其正弦一三七。